Държавен вестник, бр. 45, 2023 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  45
РЕШИХМЕ ДА ОБЕДИНИМ УСИЛИЯТА 
СИ ЗА ПОСТИГАНЕ НА ТЕЗИ ЦЕЛИ.
В съответствие с това нашите съответни 
правителства чрез представители, събрани в 
град Сан Франциско, след като представиха 
своите пълномощия, намерени за редовни, 
приеха настоящия Устав на Организацията на 
обединените нации и с това учредяват меж­
дународна организация под наименованието 
„Обединени нации“.
ГЛАВА I
ЦЕЛИ И ПРИНЦИПИ
Член 1
Целите на Организацията на обединените 
нации са:
1. Да поддържа международния мир и 
сигурност и за тази цел: да взема ефективни 
колективни мерки за предотвратяване и от­
страняване заплахите за мира и за потушаване 
действията на агресия или други нарушения 
на мира, както и да постига с мирни средства 
и в съответствие с принципите на справедли­
востта и на международното право, уреждане 
или разрешаване на международните спорове 
или положения, които биха могли да доведат 
до нарушаване на мира.
2. Да развива приятелски отношения между 
нациите, основани на зачитане на принципа 
на равноправието и самоопределението на 
народите, и да взема други подходящи мерки 
за укрепване на всеобщия мир.
3. Да постига международно сътрудничество 
при разрешаване на международните проблеми 
от икономическо, социално, културно или ху­
манитарно естество, както и при развиване и 
насърчаване зачитането на правата на човека 
и основните свободи за всички без разлика 
на раса, пол, език или вероизповедание.
4. Да бъде център за съгласуване на дейст­
вията на нациите за постигане на тези общи 
цели.
Член 2
За постигане на целите, изложени в чл. 1, 
Организацията и нейните членове ще действат 
съгласно следните принципи:
1. Организацията е основана върху прин­
ципа на суверенното равенство на всички 
нейни членове.
2. Всички членове на Организацията из­
пълняват добросъвестно задълженията, които 
са поели съгласно настоящия Устав, с цел за 
всеки от тях да бъдат обезпечени всички права 
и предимства, произтичащи от качеството 
им на членове.
3. Всички членове на Организацията 
уреждат международните си спорове с мирни 
средства, по такъв начин, че да не поставят 
в опасност международния мир и сигурност, 
както и справедливостта.
4. Всички членове на Организацията се 
въздържат в международните си отношения 
от заплашване със сила или употреба на сила 
срещу териториалната цялост или политичес-
ката независимост на която и да е държава 
или по какъвто и да е друг начин, несъвмес­
тим с целите на Обединените нации.
5. Всички членове на Организацията є 
оказват всестранна помощ във всяко действие, 
предприето от нея съгласно настоящия Устав, 
и се въздържат да оказват помощ на която и 
да е държава, против която Организацията 
на обединените нации предприема действие 
от превантивен или принудителен характер.
6. Организацията осигурява, щото държа­
вите, които не са нейни членове, да действат 
съгласно тези принципи, доколкото би било 
необходимо за поддържането на международ­
ния мир и сигурност.
7. Никоя разпоредба на настоящия Устав 
не дава право на Организацията на обедине­
ните нации да се намесва в работи, които по 
естеството си са от вътрешната компетентност 
на която и да е държава, нито изисква от 
членовете да представят такива въпроси за 
уреждане по настоящия Устав; този принцип 
обаче не засяга прилагането на принудителни 
мерки, предвидени в глава VII.
ГЛАВА II
ЧЛЕНСТВО
Член 3
Първоначални членове на Организацията на 
обединените нации са държавите, участвали в 
Конференцията на обединените нации в Сан 
Франциско за създаване на международна 
организация или преди това подписали Дек-
ларацията на обединените нации от 1 януари 
1942 г. и които подпишат настоящия Устав и 
го ратифицират съгласно чл. 110.
Член 4
1. Членуването в Организацията е открито 
за всички други миролюбиви държави, които 
поемат съдържащите се в настоящия Устав 
задължения и които по преценка на Органи­
зацията могат и желаят да изпълняват тези 
задължения.
2. Приемането на всяка такава държава за 
член на Организацията става с решение на 
Общото събрание по препоръка на Съвета 
за сигурност.
Член 5
Член на Организацията, срещу когото е 
било предприето превантивно или прину­
дително действие от Съвета за сигурност, 
може по препоръка на Съвета за сигурност 
да бъде временно лишен от Общото събрание 
от упражняване на правата и привилегиите, 
свързани с членството. Упражняването на 
тези права и привилегии може да бъде въз­
становено от Съвета за сигурност.